கேள்வி: பத்து பகாட் மாவட்டம் - மலாக்கா மீது சயாமியர் படையெடுப்பு குறித்து விரிவாக சொல்லுங்கள்.
பதில்: 1456-ஆம் ஆண்டில், தாய்லாந்து இராணுவம், மலாக்காவைத் தாக்குவதற்கு களம் இறங்கியது. சயாம் இராணுவத்திற்குக் கடல்படைத் தளபதி அவி டி சூ (''Admiral Awi Di Chu'') என்பவர் தலைமை தாங்கினார். சயாம் மலாக்காவைத் தாக்க முடியவில்லை. பின்வாங்கிய நிலையில் கடலோர கிராமமான கம்போங் மினியாக் பெக்கு எனும் இடத்தில் தண்ணீர் பெறுவதற்கு முகாமிட்டது. அங்கே ஒரு பெரிய கற்பாறை. அந்தக் கற்பாறையில் ஒரு சிறிய குழி. அதில் சிறிதளவு நீர் இருந்து இருக்கிறது. மேலும் நீர் கிடைக்கும் எனும் ஆர்வத்தில் கூர்மையான உளிகளைக் கொண்டு குழியை அகலமாகத் தோண்டி இருக்கின்றனர்.